Blake Lively

Blake Lively (pilnas vardas: Blake Christina Lively, gimė rugpjūčio 25, 1987) yra amerikietė aktorė, kuri geriausiai žinoma iš atlikto Serena van der Woodsen vaidmens, paauglių dramos seriale Gossip Girl. Taip pat yra dažnai atpažįstama iš tokių filmų kaip: Accepted, The Sisterhood of the Traveling Pants, The Private Lives of Pippa Lee, The Town ir Green Lantern.

Biografija 

Rugpjūčio 25-tą dieną, 1987 metais, Los Andžele, gimė Blake Christina Lively (pilnas merginos vardas), Ernie Lively (garsus kino filmų aktorius) ir Elaine Lively (garsios madų pasaulio atstovės, bei kino filmų aktorės) duktė. Blake Christina yra jauniausias Lively šeimos vaikas. Pranešama, kad jaunoji aktorė turi brolį Eric, dvi įseseres Lori ir Robyn, bei įbrolį Jason. Visi jos šeimos nariai yra (arba buvo) vienaip ar kitaip įsilieję į pramogų verslo industriją. Didžioji dalis šeimos narių yra pasirodę kino filmuose, arba atlikę bent jau kelis vaidmenis teatro pastatymuose. Beveik visą savo vaikystę Lively buvo skatinama žengti šeimos narių pėdomis. Jos tėvai buvo labai užimti žmonės, tačiau jaunosios savo atžalos niekuomet nenorėjo palikti su aukle, todėl vedėsi dukterį kartu į vaidybos pamokas, kurias tuo metu lankė. Blake, stebėdama kaip jos tėvai intensyviai dirba mėgstamą darbą, pradėjo mokytis iš jų, kas veliau privedė ją prie geresnių aktorinių sugebėjimų, bei įteigė daugiau pasitikėjimo savimi, būnant prieš minią žmonių. Dėl to, kad mergaitė nuo pat vaikystės pradėjo domėtis aktoriniais menais, kaip pramogą mama jai pasiūlė du kart per savaitę kartu vykti į garsųjį „Disneyland“. Blake praleisdavo ten vis daugiau laiko ir vėliau viename savo interviu prisipažino, kad praleido didžiąją vaikystės dalį būtent toje vietoje. Jau nuo pat ankstyvosios vaikystės, Lively mama (kuri yra formali modelių industrijos atstovė iš Džordžijos), įkvėpė savo mažametę dukrytę atsakingai domėtis mada bei drabužiais, kuriuos ji turėjo pasirinkti savo kasdieniniams pasirodymams prieš kitus. Blake mama ne vieną kartą persiūdavo mergaitei, suaugusiems skirtus, nupirktus drabužius iš įvairiausių prabangių parduotuvių, kad jai jie tiktų. Lively tai komentuodama spaudai paaiškino – "Ji tai darė tik todėl, kad visą gyvenimą buvo labai kūrybinga, ir todėl, kad nenorėjo kad aš vaikščiočiau kaip visi kiti vaikai su apsmukusiais marškinėliais. " Tačiau ne visiems šis mamos sprendimas patiko. Būdama antrokė bei lankydama privačią mokyklą, mergaitė susilaukė labai daug nemalonių atsiliepimų iš klasiokų todėl, kad jos apranga nebuvo panaši į visų kitų vaikų drabužius. Dėl tos priežasties, kad Lively šeima turėjo kraustytis iš vieno miesto į kitą, mergaitei teko pakeisti trylika įvairių mokyklų. Kuomet mažytei Blake buvo viso labo treji metukai, jos mama užrašė ją į trečią klasę, mat jos vyresnysis brolis Eric turėjo ten eiti, tačiau labai bijojo žengti šį žingsnį vienas. Dėl to kad mergaitė buvo labai aukšta, direktorė, bei visi kiti mokytojai patikėjo kad jai buvo šešeri metukai. Praėjus vos kelioms savaitėms, kaip pasakojo pati Blake, mokytoja pastebėjo kad mergaitė labai atsilieka nuo kitų klasėje buvusių mokinių. Ji mėgdavo verčiau pamiegoti, kuomet kiti kibdavo darbuotis prie kokių nors įdomių projektų. Mokytoja pasiūlė Blake pervesti į specializuotą klasę, kurioje ji galėtu mokytis tarp lėčiau viską suprantančių vaikų. Į jokias kalbas nėjusi Blake mama, pasiėmė vaiką iš mokyklos, bei kitą kartą išleido tik tuomet kai tam buvo laikas. Kuomet mergaitei suėjo penkiolika metų, jos brolis Eric, pasiprašė kad ją išleistų iš mokyklos dviem mėnesiamsir nusivežė mergaitę į turą po Europą. Turo metu vaikinas visą laiką stengėsi įkalbėti savo seserį imtis aktorinės karjeros, nepaisant to, kad tuo metu ji visai to nenorėjo. Nepaisant to, kad Blake labai spyriojosi ir nenorėjo pradėti savo karjeros tarp pagrindinių ir vidurinių mokyklos klasių. Tačiau jos brolis susisiekė su savo agentu ir paprašė kad jis išsiųstu prašymą Blake vardu į kelias tuo metu vykusias perklausas. Praėjus visai trumpam laiko tarpui, pradedančioji aktorė gavo savo pirmąjį vaidmenį kine, vaidindama Bridget The Sisterhood of the Traveling Pants kino filme. Visgi, baigus mokyklą, jau jauna moterimi tapusiai asmenybei teko pasirinkti, ar ji nori tęsti savo karjerą, bei vaidinti Gossip Girl seriale, ar pradėti mokslus Kolumbijos universitete. Po ilgų dvejonių, bandymų susitarti su universiteto dekanu, aktorė nusprendė kad karjera svarbesnė.

Aktorinė karjera 
Oficialiai savo aktorinę karjerą Lively pradėjo būdama vienuolikos metų, kuomet pasirodė savo tėvo režisuotame filme, Sandman, kuriame atliko dantukų fėjos vaidmenį. Po šio savo debiuto filmo, Blake atidėjo savo karjeros puoselėjimą beveik septyneriems metams. Po šios ilgos pertraukos, sekantis Lively vaidmuo buvo The Sisterhood of the Traveling Pants, filme, kuris buvo pastatytas pagal tokio pat pavadinimo knygą, 2005-aisiais metais. Kino juostoje pasirodžiusi kartu su tokiomis žvaigždėmis kaip: America Ferrera, Amber Tamblyn ir Alexis Bledel, pelnė nemažą kino kritikų dėmesio pliūpsnį. Tais pačiais metais buvo nominuota Teen Choice Award apdovanojimuose kaip pradedantį kino filmų aktorė. Iki šiol skelbiama kad šis filmas buvo sėkmingiausias Lively projektas, atnešęs į jos kišenę ne vieną milijoną JAV dolerių. 2006-tų metų pradžioje, Blake Lively nusifilmavo dvejuose filmuose, apie kuriuos deja nebuvo teigiamai atsiliepta kino kritiku. Suvaidinusi kino komedijoje paaugliams, Accepted kartu su Justin Long, bei siaubo filme Simon Says kartu su savo įseserėmis Lori ir Robyn, bei tėvu Ernie Lively. Nepaisant to kad filmai nesulaukė taip norėto populiarumo, tais pačiais metais „Hollywood Life“ apdovanojimų ceremonijos metu, Blake buvo įteiktas apdovanojimas už prasiveržimą kine. 2007-ti metai pradedančiai aktorei buvo kur kas sėkmingesni. Gavusi pagrindinį vaidmenį dramoje Elvis and Anabelle, Blake privelėjo suvaidinti bulimija sergančia, bei grožio karalienės karūną siekiančią gauti, merginą. Viename iš savo interviu, pasakodama apie filmavimą, aktorė prisipažino kad buvo priversta numesti šiek tiek svorio, kad galėtu atitikti grožio konkursantės tipą. Tačiau Blake pasisakė kad mitybos pokyčiai kuriuos jai teko patirti privertė ją pasijusti kur kas sveikesnei, nei buvo iki tos dienos. 2007-tų metų viduryje, Lively buvo pakviesta išbandyti save, tuo metu naujausiame „CW“ kanalo kūrinyje, Gossip Girl. Praėjusi ne vien perklausą, tačiau gavusi pagrindinį šou vaidmenį, aktorė pradėjo intensyviai dirbti prie naujausio projekto. Nepaisant to, kad tuo metu buvo pasklidę gandai kad serialas negaus tokio didelio pasisekimo, visi aktoriai bei paauglių dramos kūrėjai sutelkė visas savo jėgas, bei dirbdami beveik aštuoniolika valandų per parą, iškėlė šou į šiuometines aukštumas. Vis dar 2007-asiais metais Lively teko pasirinkti kas jai yra svarbiau akademinė ateitis, arba vaidyba Gossip Girl šou, bei tolimesnė aktorės karjera. Bendraudama su Cosmo Girl žurnalo redaktoriais, Blake Christina prasitarė kad pasirinkimas buvo sunkus, tačiau ji pasirinko tai, kas svarbiausia jai. 2008-aisiais metais, Lively, kartu su savo tuometinėmis kolegėmis: America Ferrera, Amber Tamblyn ir Alexis Bledel sutiko nusifilmuoti jas išgarsinusio filmo tęsinyje, kuris įgavo The Sisterhood of the Traveling Pants 2 pavadinimą. Kritikai eilinį kartą nebuvo skurdus komentarais, bei dar kartą įvertino šį projektą kaip vieną iš labiausiai vykusių Blake karjeroje. 2009-ųjų metų pradžioje, buvo pranešta kad vos per kelis mėnesius filmo bendrame biudžete buvo sukaupta $44 milijonų. Praėjus vos keliems mėnesiams, Lively gavo dar vieną vaidmenį. Sutikusi su pasiūlymu vaidinti New York, I Love You kino juostoje, Blake prisijungė prie tuo metu jau pasirinkto aktorių sąrašo. Į išrinktųjų sąrašo buvo įtrauktos tokios garsenybės kaip: Shia LaBeouf, Natalie Portman, Hayden Christensen, Rachel Bilson, ir Orlando Bloom. Deja, kritikų atsiliepimas ir vėl buvo vargingas, kas nulėmė labai prastą uždarbį kino juostos kūrėjams. 2009-tų metų pradžioje Blake atliko vieną iš svarbiausių vaidmenų savo karjeroje, suvaidindama The Private Lives of Pippa Lee kino juostoje. Įvairių šalių kino kritikai šį filmą įvardino kaip tų metų sensaciją, mat tais laikas filmas atrodė turi išskirtinę istoriją. Kartu su Blake juostoje taip pat pasirodė tokios garsenybės kaip: Keanu Reeves, Winona Ryder ir Robin Wright Penn. Pradedant nuo 2009-ųjų metų spalio, Lively pradėjo filmuotis Ben Affleck režisuotame filme, The Town. Jau tuomet apie filmą buvo skeptiškų atsiliepimų, bei dauguma manė kad tai eilinis Ben bandymas įsilieti į režisierių tarpą. Pasibaigus filmavimui, bei filmui pasiekus kino ekranus. kritikų nuomone ne kaži kiek be pasikeitė. 2010 sausį buvo paskelbta, kad Blake atliks Carol Ferris vaidmenį, kino filme Green Lantern, kuris jau pasirodė 2011 metais.

Asmeninis gyvenimas 
Savo asmeninį gyvenimą, panelė Lively stengiasi kuo labiau nuslėpti nuo žurnalistų. Todėl dažniausiai paklausta apie asmeninius santykius ar bet ką, kas jos manymu neturėtu pasklisti viešumoje, santūriai nusišypsodama paprašo sekančio klausimo. Tačiau visos informacijos nuo aplinkinių akių paslėpti neįmanoma. Pradedant nuo 2004-tų metų, Blake Lively artimai draugavo su taip pat aktoriumi, Kelly Blatz. Jų dviejų draugystė tęsėsi iki pat 2007-ųjų metų pradžios. Tų pačių metų pabaigoje pasklido gandai, kad Blake Lively pradėjo susitikinėti su vienu iš savo klasiokų, Gossip Girl aktoriumi, Penn Badgley. Iš pradžių abu aktoriai neigė gandus apie galimus jų santykius. tačiau 2008-ųjų metų kovą, po to kai garsusis „People“ žurnalas paskelbė jų bendras fotografijas iš atostogų Meksikoje. Pora nesugebėjo nuneigti užfiksuotą nedraugišką bučinį, kuriuo jie buvo pasidalinę fotografijoje, bei prisipažino kad jau visus 2007-uosius metus draugauja. Jų draugystė tęsėsi beveik trejus metus, po ko pora viešai paskelbė kad nutraukė jų dviejų santykius, tačiau nusprendė likti draugais.

Filmografija

Apdovanojimai ir nominacijos

Nuorodos 

 Blake Lively puslapis IMDb tinklalapyje
 Biografijos svetainė

JAV aktoriai